
SØGER  LÆRDOM  VED  LÆSNING  OG  VED  TRO 


NUMMER    14 


15.  JULI  1927 


76.  AARGANG 


DE  SIDSTE  DAGES  HELLIGES  TEMPLER. 

Hensigten  hvorfor  de  er  opførte. 
Af  Ældste  D.  M.  Mc.  AUister. 


I  et  af  de  mest  fremragende  amerikanske  Magaziner  fore- 
kom der  fornylig  en  Redaktionsartikel,  der  øjensynlig  havde 
til  Hensigt  at  bibringe  Læserne  den  Ide,  at  der  er  noget 
mystisk  (naturligvis  syndefuld)  forbunden  med  de  Sidste 
Dages  Helliges  Templer  og  de  Ceremonier,  som  udføres 
deri.  Den  Paastand  gøres  at  der  er  hemmelige  Steder  i  det 
store  Tempel  i  Salt  Lake  City,  hvori  opbevares  de  ned- 
skrevne Aabenbaringer  og  videre  henviser  Magazinet  til  det 
Faktum,  at  ingen,  uden  Medlemmer  af  Jesu  Kristi  Kirke 
af  Sidste  Dages  Hellige  er  tilladt  at  indgaa  i  dette  Tempel. 

Nævnte  Herre,  som  skrev  denne  Beretning,  er  en  højt 
dannet  og  intelligent  Skribent,  hvorfor  det  er  tvivlsomt, 
at  han  selv  tror,  hvad  han  søger  at  fremføre  i  sin  Beret- 
ning. Skaden  er,  at  han  kun  er  en  iblandt  de  mange,  der 
reflekterer  over  disse  Betragtninger,  som  lejlighedsvis  ud- 
trykker sig,  uden  tilsyneladende  at  have  gjort  en  nøjagtig 
Undersøgelse. 

For  Kirkens  Medlemmer  synes  det  næsten  utrolig,  at  en 
saa  fejlagtig  Opfattelse  vedrørende  vore  Templer  og  Hen- 
sigten for  hvilken  de  er  bygget  kan  gøre  sig  gældende.  I 
over  halfems  Aar  er  den  hellige  (ikke  hemmelige)  Hensigt 
for  hvilken  disse  Bygninger  er  bleven  opført  og  indviet 
bleven  offentlig  omtalt  af  Kirkens  Ældster.  Sandheden,  som 
saaledes  er  bleven  bekendt,  er  i  Almindelighed  ikke  bleven 
antaget;  mange  har  bestridt  den  og  været  i  Opposition 
mod  De  Sidste  Dages   Hellige. 

Hvor  Medlemmerne  af  denne  saa  ilde  omtalte  Kirke  er 
bleven  bedre  kendt,  er  Fordomme  og  en  uretfærdig  For- 
dømmelse af  deres  Religion  gradvis  bleven  overvunden,  og 
en  nærmere  Undersøgelse  har  funden  Sted.  Deres  Taal- 
modighed  under  deres  lange  Lidelser  og  Forfølgelser,  for- 
medelst deres  Tro  paa  Guds  Aabenbaringer  i  denne  Tid; 
deres  Indvielse  til  at  tjene  Gud  og  deres  Medmennesker; 
deres  mærkværdige  Held,  forenet  med  deres  Anstrengelser 
i  at  oprette  et  blomstrende  Samfund  i  Midten  af  de  af 
tidligere  Ødelæggelser  ramte  Egne  i  Klippebjergenes  Regio- 
ner; deres  fremskudte  Stilling  i  Forsvaret  af  de  Forenede 
Staters  Interesser,  og  den  rosværdige  Karakter  de  lægger 
for  Dagen  i  Samkvem  med  andre,  der  ikke  har  den  samme 
religiøse  Tro,  giver  umiskendelige  Beviser  for  de  fejlagtige 
Ideer,  som  engang  eksisterede  om  dette  Folk. 

Jesu  Kristi  Kirke  af  Sidste  Dages  Hellige  er  nu  og  har 
altid  været  yderst  ængstelig  for  at  oplyse  Menneskeheden 
om  alt  vedrørende  deres  Religion.  Mange  Tusinde  Missio- 
nærer fra  denne  Kirke  forkynder  uafladelig  til  Folk  i  alle 
Nationer  vor  Kirkes  Lærdomme  og  er  suppleret  heri  ved 
Uddeling  af  en  umaadelig  Mængde  af  trykte  Aabenbaringer, 
hvilket  nævnte  Redaktør  saa  urigtigt  antyder  er  gemt  paa 
et  hemmeligt  Sted  i  Templet  i  Salt  Lake  City.  Bøger,  som 
indeholder  Oplysninger  om  vor  Tro  kan  nemlig  erholdes, 
hvorsomhelst  Kirkens  Missionærer  findes. 

Jeg   har   været  Medlem    af  denne   Kirke   i  omtrent  halv- 

fjerds  Aar.  Jeg  antog  denne  Tro,  da  jeg  var  femten  Aar, 
og  jeg  er  nu  nær  min  fem  og  firs  aarige  Fødselsdag.  Jeg 
har  haft  Anledning  til  familiær  Forbindelse  med  Tusinder 
af  Kirkens  Medlemmer  og  har  haft  Bekendtskab  med 
mange  af  dens  ledende  Mænd.  I  de  sidste  tre  og  tredive 
Aar  har  jeg  været  knyttet  til  Tjenesten  i  de  Sidste  Dages 
Helliges  Templer,  mest  i  det  som  er  beliggende  i  Salt  Lake 
City;  hvorfor  det  Vidnesbyrd,  som  jeg  er  istand  til  at  bære, 
er  basseret  paa  et  intimt  Bekendtskab  med  de  Sidste  Dages 
Hellige  og  Kundskaben  om  Hensigten,  hvorfor  de  bygges. 
Jeg  har  en  tydelig  Forstaaelse  om  de  mulige  Følger,  der 
vil  møde  mig  i  det  andet  Liv,  mod  hvilket  jeg  haster,  der- 
som jeg  vover  at  sige  andet  end  det,  som  er  sandt.  Det, 
der  nu  følger  er  mest  Gentagelser  af  de  Forklaringer,  som 
indeholdes  i  den  lille  Bog,  som  bærer  Titlen:  »The  Great 
Temple,  Salt  Lake  City,  som  i  1904  blev  udgivet  af  Kir- 
ken. Denne  lille  Brochure  var  skreven  af  mig.  Jeg  tager  mig 
den  Frihed,  at  presentere  et  Uddrag  af  den  som  mit  per- 
sonlige Vidnesbyrd,  som  Modbevis  af  de  uretfærdige  Hen- 
tydninger af  det  Magazins  Redaktør,  som  jeg  hentydede  til 
i  Begyndelsen  af  denne  Artikel. 

Evangeliet,  som  forkyndes  af  de  Sidste  Dages  Hellige,  er 
vor  Herre  Jesu  Kristi  Evangelium  i  sin  Fylde,  gengivet  til 
Jorden  for  Frelsning  af  Menneskeslægten :  og  det  indbe- 
fatter alt  det  Gud  har  aabenbaret,  som  er  en  Betingelse  for 
Frelse  og  Ophøjelse  af  hans  Børn.  I  denne  Tidsalder  har 
han  gjort  bekendt,  at  det  er  hans  Vilje,  at  Templer  skulde 
opføres  og  tilbørlig  indvies,  holdes  rene  og  ubesmittet  saa 
hans  Aand  kunde  bo  deri  og  hvori  saadanne  Ordinancer 
kunne  udføres,  som  ikke  kan  udføres  andre  Steder.  I  Hen- 
hold til  Guds  Vilje  og  i  Adlydelse  af  hans  Befalinger,  har 
de  Sidste  Dages  Hellige  opført  Templer.  Denne  Befaling 
var  ikke  alene  given,  men  enhver  nødvendig  Instruktion 
i  dens  Detailler  blev  aabenbaret. 

Fra  den  Tid,  da  denne  betydningsfulde  og  herlige   Hen- 

sigt  som  knytter  sig  til  Tempel  Bygning  var  bekendtgjort 
til  de  Sidste  Dages  Hellige,  har  de  ikke  holdt  noget  Olier 
for  stort  at  efterkomme,  i  hvad  de  har  forstaaet  var  den 
guddommelige  Vilje  i  Forbindelse  hermed,  og  de  har  til- 
kendegivet dette  ved,  at  de  allerede  har  opført  ni  Templer; 
ethvert  af  dem  i  første  Klasses  Udførelse  og  Udstyr.  De 
Hellige  har  med  Lyst  og  Interesse  ofret  Millioner  af  Dol- 
lars dels  i  Penge  og  dels  i  Arbejde  i  dette  Øjemed,  ofte 
under  de  mest  forpinte  Forhold,  naar  endog  Livets  Nød- 
vendigheder var  haardt  at  erholde  og  Behageligheder  var 
aldeles  ukendt. 

Historien  beretter,  at  Jøderne  og  Romerne  søgte  at  ret- 
færdiggøre sig  selv  ved  at  forfølge  og  myrde  de  tidligere 
Dages  Kristne  og  beskylde  Mesias  Efterfølgere  for  alt  muligt 
Ondt,  Umoralitet  og  Myrderier.  I  denne  Generation  benyt- 
ter vore  Fjender  og  uvidende  Bagtalere  sig  af  en  lignende 
Fremgangsmaade,  de  søger  at  opvække  Folkets  Had  og 
Forfølgelse  imod  de  sidste  Dages  Hellige  ved  at  cirkulere 
de  mest  afskyelige  Usandheder.  I  de  senere  Aar  har  Tusin- 
der af  Mennesker,  ikke  af  vor  Tro,  truffet  Kirkens  Missio- 
nærer i  fremmede  Lande  og  nydt  dens  Medlemmers  Sel- 
skab i  Utah  eller  andre  Steder,  hvorved  de  Sidste  Dages 
Helliges  Karakter  er  bleven  bedre  forstaaet  og  disse,  der 
har  været  i  Selskab  med  dem,  har  opdaget,  at  de  gamle, 
ufordelagtige  Rygter  er  Usandhed.  Det  er  nu  almindelig  at 
høre,  fordomsfri  Damer  og  Herrer,  som  har  haft  Anled- 
ning til  at  blive  bekendt  med  trofaste  Medlemmer  af  Kir- 
ken udtale,  at  deres  Levnet  er  rent,  deres  Maadehold  og 
Flid  bemærkelsesværdig,  og  de  elsker,  saa  højt  som  Men- 
nesker kan  elske  Gud  af  hele  deres  Hjerte  og  deres  Næste 
som  dem  selv. 

De  er  det  Folk,  som  formedelst  deres  oprigtige  Levned 
og  eksemplariske  Opførsel,  fortjener  at  gaa  ind  i  Herrens 
Hus  og  deltage  i  den  hellige  Tjeneste  og  de  hellige  Ordi- 
nancer,  som  udføres  der.  Snese  af  Tusinder  er  levende  Vid- 

ner  til,  at  enhver  Ting,  som  er  sagt  og  udført  i  Temp- 
lerne, er  af  en  ophøjet  og  ædel  Natur,  saaledes  som  det 
bør  være  paa  et  Sted,  som  er  indviet  til  den  Allerhøjeste. 
Der  er  ingen  Mennesker  paa  hele  Jordens  Overflade,  som 
vilde  hurtigere  harmes  og  fordømme  enhver  Bestræbelse, 
der  gik  ud  paa  at  formaa  dem  til  at  deltage  i  noget  ondt 
eller  ulovligt.  De  er  udvalgt  til  at  nyde  den  store  Ære  at 
gaa  ind  i  Herrens  Hus,  og  deres  Vidnesbyrd  er,  at  alt, 
hvad  de  se  og  høre  derinde,  har  den  Virkning,  at  styrke 
deres  Beslutning  at  leve  i  Overensstemmelse  med  Guds 
Befalinger  og  gøre  alt  det  Gode  de  kan  mod  deres  Med- 
mennesker og  opholde  deres  Lands  Love. 

Den  fejlagtige  Ide  gør  sig  gældende,  og  er  ofte  paastaaet, 
at  Folk  som  ikke  er  Medlemmer  af  Kirken,  har  ingensinde 
været  tilladt  at  komme  ind  i  Templet.  Den  5.  April  1893, 
da  Salt  Lake  Tempel  i  det  væsentligste  var  færdigt,  var 
der  over  600  Mennesker  fra  Salt  Lake  City  og  Omegn,  der 
ikke  tilhørte  Kirken,  som  benyttede  sig  af  Præsidentska- 
bets Invitation  til  at  tage  enhver  Del  af  Templet  i  Øjesyn. 
Iblandt  disse,  der  benyttede  sig  af  Anledningen,  var  der 
en  Mængde  Damer,  Præster  fra  de  forskellige  Kirkesam- 
fund i  Byen,  Bankmænd,  Købmænd,  Dommere,  Forbunds 
Embedsmænd  o.  s.  v.  Stedkendte  Mænd  ledsagede  de  besø- 
gende igennem  de  forskellige  Værelser  i  Templet  lige  fra 
Kælder  til  Tag,  besvarede  Spørgsmaal  og  gav  enhver  Lej- 
lighed til  at  se  alt,  de  ønskede. 

Siden  Tjenesten,  der  var  forbunden  med  Indvielsen  af 
Templet,  har  ingen  uden  gode  Medlemmer  af  Jesu  Kristi 
Kirke  af  Sidste  Dages  Hellige  været  tilladt  at  gaa  ind.  Hun- 
dreder af  Kirkens  Medlemmer  fylder  næsten  daglig  Temp- 
lerne, og  deltager  i  den  hellige  Tjeneste  der,  hvorfor  det  ikke 
vilde  være  rigtigt  at  gøre  det  invendige  af  disse  Bygninger 
til  Skueplads  alene  for  at  tilfredsstille  en  sygelig  Videbe- 
gærlighed hos  tilfældig  besøgende.  (Fortsættes.) 

PRÆSTEDØMMETS  BESTEMMELSE  OG 
DETS  MAGT. 

Af  Præsident  Joseph  F.  Smith. 

Hvad  jeg  mener  med  Præstedommet  er  den  Autoritet,  som 
Gud  har  overdraget  til  Manden,  ved  hvilken  han  udtaler  Guds 
Vilje,  som  om  selve  Englene  gjorde  det,  og  ved  hvilken  han 
er  given  Magt  til  at  binde  paa  Jorden,  og  det  er  bundet  i  Him- 
melen, og  til  at  løse  paa  Jorden,  og  det  er  løst  i  Himmelen. 
Derfor,  naar  et  Menneskes  Ord  er  udtalt  formedelst  denne 
Autoritet,  bliver  det  Herrens  Ord,  Guds  Lov  til  Folket  og  gud- 
dommelige Befalinger;  og  de  Sidste  Dages  Hellige  eller  deres 
Børn  skal  ikke  med  Ligegyldighed  behandle  disse  hellige, 
autoritative  Principper,  som  er  aabenbaret  fra  Himmelen  i 
denne  Udvikling,  i  hvilken  vi  lever.  Det  er  ved  denne  Au- 
toritet, at  Herren  den  Almægtige  styrer  sit  Folk,  og  ved  hvil- 
ken han  i  kommende  Tider  vil  styre  Verdens  Nationer.  Denne 
Autoritet  er  hellig  og  vil  blive  holdt  hellig  af  hans  Folk.  Den 
skulde  blive  æret  og  respekteret  ligemeget  af  hvem,  der  inde- 
haver den.  De  unge  Mænd  og  Kvinder  og  Folket  i  Almindelig- 
hed skulde  holde  dette  Princip  og  anerkende  det  som  noget, 
der  er  helligt,  og  som  ikke  kan  spøges  med  eller  tales  let- 
sindigt eller  ustraffet  om. 

Tilsidesættelse  af  denne  Autoritet  leder  til  Mørke  og  Fra- 
fald, samt  Løsrivelse  fra  alle  de  Rettigheder  og  Privilegier, 
der  er  forbundet  med  Guds  Hus;  thi  det  er  ved  Kraften  af 
dene  Autoritet,  at  Evangeliets  Ordinancer  bliver  udført  over 
hele  Verden  og  paa  ethvert  helligt  Sted.  Foruden  denne  kan 
intet  gyldigt  udføres.  De,  der  er  i  Besiddelse  af  denne  Au- 
toritet, skulde  selv  ære  den,  de  skulde  leve  saaledes,  at  de  er 
værdig  til  den  Autoritet,  som  de  har  modtaget  og  værdig  af 
Gaverne,  der  er  meddelt  dem. 

DEN  DANSKE  MISSION. 

RAPPORT  OVER  MISSIONS  VIRKSOMHEDEN  FOR  DE 
SEKS  MAANEDER  ENDENDE  DEN  25.  JUNI  1927. 
Døbte  48,  Børn  velsignet  13,  Døde  4,  Udelukket  2,  Emi- 
greret 9,  Evangeliske  Samtaler  6606,  Bøger  uddelt  262, 
Hæfter  uddelt  5321,  Skrifter  uddelt  99,494  Møder  afholdt 
1009. 

25  Missionærer  har  deltaget  i  Rapporten. 

ANKOMST  AF  MISSIONÆR. 
Ældste   Le  Roy  Larsen    fra  St.  George,  Utah    ankom    til 
København  den  2.  Juli  med  Dampskibet  Frederik  VIII  for 
at  virke  i  den  Danske  Mission.  Ældste  Larsen  beskikkedes 
til  at  arbejde  i  Aalborg  Distrikt. 

AFLØSNING. 

William  Georgesen  er  hæderligt  afløst  fra  sin  Virksom- 
hed i  den  Danske  Mission  med  Tilladelse  at  rejse  hjem 
med  Dampskibet   »Oscar  II«   den  5.  August. 

Joseph   L.  Petersen, 
Missionspræsident. 


KORRESPONDANCE. 

Missionspræsident  Joseph  L.   Petersen. 
Kære  Broder! 

Ifølge  Deres  Ønske  var  vi  for  nogen  Tid  siden  ude  i 
Byer  omkring  Aarhus  for  at  afholde  nogle  Friluftsmøder. 
I  Grenaa,  hvor  vi  straks  af  den  stedlige  Politimester  fik 
Tilladelse  at  afholde  Møder,  afholdt  vi  to  velbesøgte  Møder, 
men  maatte  desværre  afbryde  det  andet  Møde  paa  Grund 
af  Regnvejr. 

Næste  Dag  var  vi  i  Thorsager,  der  var  det  lidt  vanskeligt 
at   faa   Tilladelse,    fordi  Præsten   var  imod  os;    men  vi  fik 

Tilladelsen.  Præsten  mødte  en  halv  Time  før  Mødets  Be- 
gyndelse og  prøvede  at  beskæmme  os,  han  opførte  sig  saa 
upassende,  at  Tilhørerne  vendte  sig  imod  ham.  Præsten 
indrømmede  overfor  Forsamlingen,  at  Barnedaaben  var 
ikke  brugt  i  Kristi  Dage,  og  at  Daab  ved  Begravelse  i  Vand 
var  den  mest  rigtige.  Naar  Vejret  bedres  agter  vi  at  afholde 
flere  Møder  ude  i  Landet. 

Deres  Medarbejdere  i  Evangeliet, 

Aarhus,  den  26.  Juni  1927. 

Holger  Petersen,  Howard  Fjeldsted. 


FRIKIRKER  OG   SEKTVÆSEN. 

Under  ovenstaaende  Tittel  fandtes  for  kort  Tid  siden  en 
for  største  Delen  barnagtig  skrevet,  men  dog  ondsindet  Ar- 
tikel, betegnet,  »Mormonismen  i  Hjørring«.  Artiklen  er 
skrevet  af  en  Pastor  N.  Granild;  hvem  Manden  er,  eller 
hvilken  Sekt  han  tilhører,  kender  vi  ikke,  og  er  os  ogsaa 
ligegyldig;  men  af  visse  Punkter  i  Artiklen  skønner  vi 
tydeligt,  at  han  er  ikke  af  den  rette  Slags  Præster,  disse, 
der  ihukommer  vor  Herre  og  Frelsers  Ord,  at  elske  sin 
Næste  som  sig  selv,  ja  endog,  at  elske  sine  Fjender.  Istedet 
for  at  gøre  efter  dette,  søger  han  at  udsætte  sine  Medmen- 
nesker for  Had.  Er  en  saadan  Mand  mon  værdig  til  at 
bære  Navn  af  Præst? 

Vi  skal  ikke  opholde  os  ved  Artiklen  som  et  Hele,  da 
den  som  nævnt  er  af  et  barnagtigt  Indhold,  iblandet  de 
gamle  forslidte  Historier  om  Mormonerne. 

I  Begyndelsen  af  sin  Artikel  skriver  han,  at  han  sam- 
men med  en  anden  Mand  aflagde  Besøg  hos  vore  Missio- 
nærer i  Hjørring,  hvilket  han  omtaler  saaledes:  »Vi  fik 
den  bestemte  Opfattelse,  at  selv  om  de  tre  Herrer  (Missio- 
nærerne) ikke  blev  bange,  saa  skjulte  der  sig  en  Frygt,  der 
først  hed  Politi,  dernæst  Avisen  og  endelig  Præsten.«   Hvor 


217 


naivt  og  enfoldigt  af  Præsten  at  faa  denne  Opfattelse;  hvad 
skulde  vore  Missionærer  frygte  for?  De  er  ærlige,  retskafne 
og  lovlydige  Mænd,  som  af  fri  Vilje  er  udsendt  at  forkynde 
Jesu  Kristi  sande  Evangelium.  Vi  kan  forsikre  Pastor  Gran- 
ild om,  at  vi  som  Missionærer  for  Jesu  Kristi  Kirke  af 
Sidste  Dages  Hellige  ikke  i  mindste  Maade  frygter  Politiet 
eller  Avisen  og  langt  mindre  Præsten,  overfor  hvem  vi  til 
enhver  Tid  med  Bibelen  i  Haanden  er  villig  til  at  forsvare 
vore  Lærdomme  og  vor  Eksistens  Berettigelse  som  et  kri- 
stent Samfund.  Vi  frygter  ingen  uden  Gud. 

Kuriøst  nok  giver  Præsten  i  sin  Artikel  vore  Missionærer 
Kredit  for,  at  de  manøvrerer  Bibelen  med  en  Kyndighed, 
hvorved  de  sagtens  kan  slaa  den  ubevæbnede  Tilhører  med 
et  helt  Rustkammer  af  Skriftsteder.  Hvorfor  kritiseres  vi 
da?  naar  vi  kan  slaa  Tilhørerne  med  Mængder  at  bibelske 
Skriftsteder,  er  Bibelen  ikke  alle  Kristnes  Rettesnor,  og  er 
dette  ikke  et  Bevis  for,  at  vi  forkynder  Sandheden? 

Præsten  betegner  Joseph  Smith  som  en  helt  igennem 
liderlig  Person,  der  blev  lynchet  til  døde  for  Horeri.  At  en 
Præst  virkelig  vil  fremsætte  en  saa  uforskammet  og  uveder- 
hæftig Beskyldning  mod  en  Mand,  som  han  ikke  kender 
mere  til  end  Barnet  i  Vuggen,  begriber  man  ikke,  en  mere 
hadefuld  Beskyldning  kan  næppe  opkomme  i  det  simp- 
leste Individs  Hjerne.  Vi,  som  kender  Joseph  Smiths  Livs- 
historie fra  hans  fjortende  Aar  til  han  i  sit  39  Aar  led  en 
Martyrs  Død,  ved  bedre;  thi  fra  efterladte  Optegnelser  og 
fra  troværdige  Mænd  og  Kvinders  Vidnesbyrd,  som  har 
været  bekendt  med  ham  og  hans  Familie,  kender  vi  hans 
Historie  fra  Barn,  til  han  i  sit  39  Aar  led  en  Martyrs 
Død.  For  os  er  Joseph  Smith  den,  som  ved  Aabenbaringer 
fra  Himlens  Gud,  blev  betroet  den  Gerning,  at  genoprette 
den  faldne  Kristi  Kirke  paa  Jorden  i  Tiden  før  Kristi  Gen- 
komst, for  at  Evangeliet  kan  blive  forkyndt  for  alle  Folk 
inden  Enden  kommer.  At  saadant  ifølge  Skrifterne  skulde 
ske  har  Præsten  formodentlig  overset. 

Det  er  næppe  værdigt  for  Præsten  at  omtale  vore  Guds- 
tjenester og  vore  Symboler  paa  en  ironisk  Maade.  Han 
søger  at  latterliggøre,  at  vi  ved  Nydelsen  af  den  hellige 
Nadvere  benytter  Brød  og  Vand.  Vi  finder  at  dette  er  lige 
saa  passende,  som  at  nyde  en  Oblat  og  drikke  Vin,  og  i 
Tilgift  fortælle  Folk,  at  det  er  Jesu  Legeme  og  Blod,  som 
nydes. 

Længere  nede  i  Artiklen  finder  vi  følgende  hadefulde 
Passus:  »Mormon  Missionærer  bør  udvises  af  Riget  som  far- 
lige for  Sædeligheden.  Deres  Virksomhed  er  sikkert  grundlovs- 
stridig, som  Agentur  for  usædelige  Lærdomme«.  Udvisning 
er  praktiseret  med  Held  i  Tyskland. 

Til  Beskyldningerne  mod  Joseph  Smith  vil  vi  kun  sige 
dette:  Indtil  Præsten  bevisliggør  sin  Paastand,  bør  han  an- 
ses som  en  Mand,  der  er  langt  ude  over  Sandhedens  Græn- 
ser. At  Udvisning  af  vore  Missionærer  i  Tyskland  er  prak- 
tiseret med  Held,  er  ogsaa  en  Usandhed.  De  nyder  al  den 
Imødekommenhed  de  kan  gøre  Krav  paa.  De  har  endog 
været  overladt  Raadhushallen  i  Berlin  til  Afholdelse  af 
Møder. 

Præsten  slutter  sin  Artikel  med  at  sige,  at  han  er  over- 
bevist om,  at  de  eventuelt  stakkels  Ofre  bliver  aandeligt 
og  timeligt  bedragne,  at  han  i  Medborgeres  Retsfølelse  bør 
have  en  Forbundsfælle  i  at  lægge  disse  svigefulde,  forhen- 
værende Landsmænds  Virksomhed  alle  Hindringer  i  Vejen. 
Deres  Skrifter  bør  brændes.  Missionærerne  bør  staa  uden  for 
ærlige  Vendelboeres  vel  tillukkede  Døre. 

Af  denne  Passus  tror  vi  at  kende,  hvilken  Sekt  Præsten 
tilhører:  Han  lever  endnu  med  sine  Tanker  i  den  mørke 
Tidsalder  og  er  ikke  naaet  til  Forstaaelse  af,  at  Præste- 
vældet er  forbi.  Heldigvis  lever  vi  i  en  Tid,  at  enhver  kan 
tro  som  han  ønsker  og  dyrke  sin  Gud  overensstemmende 
med  sin  Samvittighed  og  den  Maade,  som  passer  ham 
bedst.  Dette  burde  Præsten  forstaa  og  lade  sine  Medmen- 
nesker være  i   Fred.  C. 

DEN  NORSKE  MISSION. 

MISSIONÆRVIRKSOMHEDEN  I  DE  SIDSTE  SEKS 
MAANEDER. 

Skrifter  uddelte  46046,  Hefter  solgte  5383,  Mormons  Bøger 
solgte  34,  Andre  af  Kirkens  Bøger  solgte  85,  Antal  evan- 
geliske Samtaler  2906,  Møder  afholdte  1124,  Antal  døbte 
53,  Børn  velsignet  14. 

Arbejdet  er  fordelt  paa  16  Missionærer.  Der  er  for  Tiden 
22  Missionærer  hvoraf  5  lokale. 

ANKOMST. 

Ældste  Rudolph  Conrad  Bjørnn  fra  Salt  Lake  City,  Utah, 
ankom  til  Oslo  den  14.  Juni  efter  en  behagelig  Overrejse 
med  m/s   »Stockholm«  via  Gøteborg. 

Vi  ønske  Ældste  Bjørnn  velkommen  til  den  Norske  Mission. 

DØDSFALD  —  OSLO  GREN. 

Broder  Alfred  Wilhelm  Holck  afgik  ved  Døden  den  24. 
Juni  efter  en  længere  Tids  Sygdom. 

Broder  Holck  var  født  den  26.  April  1904  i  Oslo,  og  var 
saaledes  kun  23  Aar  gammel.  Han  blev  indlemmet  i  Kir- 
ken ved  Daab  den  4.  Oktober  1914. 

Begravelsen  foregik  fra  Sofienberg  Gravlund,  Oslo,  den 
29.  Juni,  under  Ledelse  af  Grensforstander  James  Erickson. 
Endel  af  Sangkorets  Medlemmer  udførte  Sangen,  og  For- 
stander Erickson  holdt  Talen.  Ældste  Hilmar  P.  Simonsen 
aabnede  med  Bøn,  og  Ældste  Marius  A.  J.  Hall  sluttede 
med  Bøn. 

Salmen:  »Nærmere,  Gud,  til  dig,«  blev  sungen  ved  Gra- 
ven, og  Broder  Eyolf  L.  Arveseth  indviede  denne. 

Broder  Eugen  Norman  Olsen  døde  i  sit  Hjem  hersteds 
den  28.  Maj,  og  blev  begravet  den  2.  Juni. 

Broder  Olsen  var  født  den  25.  Juni  1907  i  Oslo,  og  an- 
nammede Evangeliet  den  14.  Januar  1914. 

Martin  Christophersen, 
Missionspræsident. 

FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  207.) 
Den  væsentlige  Hensigt  med  Kirken.  Den  evige  Fremskridts- 
lov  vedrører  enhver  levende  Sjæl,  der  kommer  paa  Jorden. 
Kirken  er  bleven  anbetroet  det  store  Hverv  at  vedligeholde 
denne  Lov  og  at  bringe  den  til  enhver  Nation.  Der  maa  sørges 
for,  at  de,  der  har  annammet  Budskabet,  holdes  i  aandelig 
Virksomhed;  de,  der  ikke  endnu  har  modtaget  Sandheden, 
maa  belæres  desangaaende;  thi  alle  maa  have  en  Anledning 
til  at  lære  Sandheden  at  kende,  selv  for  de  Døde  maa  de  nød- 
vendige Ordinancer  udføres.  Kirken  er  altsaa  en  mægtig  Mis- 
sionsorganisation,  hvilket  Faktum  alene  er  tilstrækkelig  Grund 
for  Kirkens  Tilværelse,  thi  det  er  meget  usandsynligt,  at  noget 
enkelt  Individ  kunde  eller  vilde  paatage  sig  at  bringe  alle 
»Slægter,  Tungemaal  og  Folk«  paa  Jorden  Omvendelse  og 
Kundskab  om  Evangeliet  eller  den  evige  Sandhed. 

MEDLEMSVILKAAR. 

Kirkens  Medlemmer  maa  nødvendigvis  indrømme  Rigtig- 
heden af  de  Principper,  den  forfægter.  De  væsentligste  af  disse 
er  Saliggørelsens  Plan  og  den  fremadskridende  Udvikling  af 
alle  de  Aander,  som  denne  Plan  angaar,  samt  den  Myndighed, 
der  tilhører  et  højere  intelligent  Væsen,  nemlig  Rettigheden 
til  at  vejlede  Menneskenes  Børn  paa  Jorden.  Der  er  ikke 
mange  Vilkaar  forbunden  med  det  Privilegium  at  blive  et 
Medlem  af  Kirken,  ejheller  er  disse  Vilkaar  indviklede.  De 
har  derimod  stor  Lighed  med  saadanne,  som  fordres  i  en  hvil- 
ken som  helst  Organisation. 

Tro.  Alle,  der  forener  sig  med  Kirken  eller  med  andre  Ord, 
som  antager  den  »store  Plan«,  maa  som  en  første  Betingelse 
være  i  Besiddelse  af  den  Tro,  der  betegnes  som  »en  Bestan- 
dighed i  det,  som  haabes,  en  fast  Overbevisning  om  det,  som 
ikke  ses«.  Det  vil  sige,  de  maa  først  og  fremmest  erkende,  at 
der  i  Universet  eksisterer  Væsener  og  Kræfter,  der  ikke  direkte 
kan  fornemmes  med  Sanserne,  men  som  dog  kan  anvendes  til 


221 

Opnaaelsen  af  Menneskets  Hensigter.  En  saadan  Sindstilstand 
er  nødvendig,  før  man  kan  indrømme,  at  der  er  en  Gud  til, 
eller  kan  indse  Nødvendigheden  af  en  Saliggørelsens  Plan. 
En  saadan  Tro  forlener  Mennesket  med  en  begribelig  For- 
staaelse  af  Universet  paa  samme  Tid,  som  den  frembringer 
en  Livsfilosofi,  der  er  i  fuldstændig  Overensstemmelse  med 
alle  Naturens  Love.  For  den,  der  ikke  er  i  Besiddelse  af  en 
saadan  Tro,  staar  overfor  Saliggørelsens  Plan  som  en  forseg- 
let Bog.  Han  kan  ikke  aabne  den  eller  læse  den,  om  den  blev 
aabnet.  En  Tro,  der  er  stor  nok  til  at  indbefatte  hele  Universet, 
baade  det  synlige  og  det  usynlige,  sætter  En  i  Stand  til  at  ud- 
føre store  Gerninger.  Ja,  det  er  ligefrem  et  Faktum,  at  enhver, 
der  har  udført  nogen  som  helst  Stordaad  i  Verden,  har  været 
besjælet  af  en  saadan  Tro.  Troens  Lov  er  altomfattende. 

Troen  er  ikke  nodvendigvis  adskilt  fra  Jordelivets  hver- 
dagsagtige Erfaringer.  Tværtimod,  den  er  Begyndelsen  til  al 
Kundskab.  Mennesket  observerer  Naturens  Fænomener  samt 
inddeler  dem  i  Klasser  og  Grupper,  indtil  det  naar  alminde- 
lige Love,  der  tydelig  fremviser  mange  særskilte  Fænomener. 
Ved  Anvendelsen  af  saadanne  Love,  idet  man  ræsonnerer  fra 
det  kendte  til  det  ukendte,  drager  man  sig  en  Slutning  om,  at 
andre  Love  eksisterer,  selv  om  disse  ikke  absolut  formedelst 
Sanserne  kan  fastslaas.  Ved  paa  denne  Maade  at  gøre  Brug  af 
sin  Forstand  bliver  Mennesket  hurtigt  ubetinget  overbevist 
om  Tilværelsen  af  det  umaadelige  Univers,  der  omgiver  ham, 
men  som  dog  ligger  udenfor  Menneskets  umiddelbare  Kend- 
skab. Endvidere  —  og  hvad  muligvis  er  det  vigtigste  —  giver 
en  saadan  slutningsmæssig,  men  ikke  desmindre  sikker  Kund- 
skab, Mennesket  en  Forsikring  om,  at  det  vedblivende  kan 
erhverve  sig  forøget  Kundskab  og  Magt.  Troen  bliver  saaledes 
Mennesket  til  virkelig  Hjælp  ved  Udførelsen  af  alle  dets  Plig- 
ter i  Livet. 

Omvendelse.  Omvendelse  er  en  anden  væsentlig  Betingelse 
for  dem,  der  forener  sig  med  Kirken.  Dette  er  ligeledes  selv- 
indlysende; thi  naar  man  er  bleven  overbevist  om  Rigtigheden 
af  en  eller  anden  Fremgangsmaade,  det  vil  sige,  har  fattet  Tro 

paa  samme,  da  maa  han  sætte  Troen  i  Udøvelse,  dersom  den 
skal  blive  ham  til  Gavn.  En  aktiv  Tro  bevirker  Omvendelse. 
Man  er  i  Regelen  tilbøjelig  til  at  forestille  sig  Omvendelse 
som  kun  et  Ophør  af  daarlige  Handlinger;  men  det  er  maaske 
lige  saa  magtpaaliggende  for  En  at  udøve  det  Gode,  man 
hører,  som  det  er,  at  man  afholder  sig  fra  at  gøre  ondt.  Der 
fordres  altsaa  ikke  alene  en  passiv,  men  en  aktiv  Omvendelse. 
Dette  er  ligeledes  en  almindelig  Lov.  Kun  saadanne  kan  ud- 
føre en  stor  Gerning,  som  har  Tro,  og  som  sætter  denne  deres 
Tro  i  Udøvelse. 

Daab.  Daab  er  den  tredie  Betingelse  for  dem,  der  ønsker 
at  indlemmes  i  Kirken.  Den,  der  skal  døbes,  fremstiller  sig 
for  en,  som  har  medtaget  Myndighed  fra  Jesus  Kristus,  og 
bliver  af  ham  nedsænket  i  Vandet  samt  oprejst  derfra  som  et 
Sindbillede  paa  Frelserens  Død  og  Opstandelse,  samt  hans 
Forsoningsoffer  og  Sejr  over  Døden.  Daabsordinancen  for 
Menneskets  Vedkommende  er  hovedsagelig  et  Tegn  paa  Aner- 
kendelse af  Jesu  Forsoning,  et  Løfte  om  Lydighed  af  gud- 
dommelig Myndighed.  Daaben  er  ogsaa  et  Princip  til  al- 
mindelig Anvendelse;  thi  lige  meget  hvilket  Maal,  man  be- 
stræber sig  for,  enten  maa  man  først  tro  paa  det,  man  fore- 
tager sig,  dernæst  maa  man  omvende  sig,  det  vil  sige,  sætte 
Troen  i  Udøvelse,  endelig  maa  man  vise  Lydighed  mod  de 
Love,  der  staar  i  Forbindelse  med  Gerningen. 

Den  Helligaands  Gave.  Den  fjerde  Betingelse  for  det  vor- 
dende Kirkemedlem  (hvilken  som  en  Selvfølge  beror  paa  Op- 
fyldelsen af  de  forste  tre  Bestemmelser),  er,  at  Medlemmet 
modtager  den  Helligaand.  Dette  sker  ved,  at  en,  der  har  Myn- 
dighed dertil,  lægger  sine  Hænder  paa  Vedkommendes  Hoved 
og  bekræfter  Daabsordinancen,  hvorved  han  indlemmes  som 
Medlem  i  Kirken,  og  siger:  »Modtag  den  Helligaand«.  Paa 
denne  Maade  oprettes  der  en  autoritetsmæssig  Forbindelse 
mellem  Mennesket  og  Gud,  den  Helligaand,  hvorved  det  er 
Mennesket  mulig,  formedelst  den  Helligaands  aktive  Bistand, 
at  opnaa  mere  Lys  og  Magt  og  Tillid,  end  man  kunde  erholde 
uden  Hjælp. 


Ethvert  Menneske,  der  kommer  til  Verden,  lever  formedelst 
den  Helligaand;  og  gennem  dens  Indvirkning,  saa  vel  som  sin 
egen  Selvanstrengelse,  kan  Mennesket  sættes  i  Forbindelse 
med  alle  andre  intelligente  Væsener  i  hele  Universet;  men 
kun  saadanne,  som  viser  Lydighed  mod  Evangeliets  første 
Ordinancer,  staar  i  officiel  Forbindelse  med  den  Helligaand 
og  er  berettigede  til  at  erholde  dens  Bistand.  Den,  der  har 
modtaget  den  Helligaand,  er  i  Besiddelse  af  en  bestemt,  en 
særskilt,  virkelig  Magt.  Et  saadant  Menneske  er,  sammen- 
lignelsesvis  alt,  stillet,  som  om  det  var  blevet  anbetroet  Nøg- 
len til  en  stor  og  prægtig  Bygning,  som  man  har  Rettighed  til 
efter  eget  Ønske  at  gaa  ind  i.  Men  dersom  man  simpelthen 
beholder  Nøglen  og  ikke  bruger  den,  er  hverken  Gaven  eller 
Anledningen  til  nogen  Nytte.  Man  maa  udnytte  den  Hellig- 
aand, dersom  denne  Gave  skal  blive  en  Virkelighed. 

Den  Helligaands  Gave  repræsenterer  ogsaa  en  almindelig 
Lov.  Det  er  indlysende,  at  alle,  der  er  i  Besiddelse  af  en  Tro, 
som  formedelst  Omvendelse  er  bleven  aktiv,  og  som  har  bevist 
deres  Lydighed  ved  at  nedgaa  i  Daabens  Vande,  er  i  en  saa- 
dan  Harmoni  med  intelligente  Kræfter,  at  de  kan  modtage 
stor  Lys  og  Styrke  fra  dem,  om  dette  ønskes  eller  tiltrænges. 

Vedblivende  Anstrengelse.  At  man  sikrer  sig  Indlemmelse 
i  Kirken  ved  at  annamme  Evangeliets  første  fire  Principper, 
er  ikke  tilstrækkeligt.  Naar  man  er  blevet  et  Medlem  af  Kir- 
ken, maa  man  vedblivende  efter  bedste  Evne  paa  en  aktiv 
Maade  udøve  de  Love,  der  udgør  Kirkens  Lærdomme,  og  som 
er  lige  saa  betydningsfulde  som  de  fundamentale  Løve,  der 
er  bestemmende  for  Indlemmelsen. 

Passivitet  er  utilstrækkelig;  der  fordres  Aktivitet  hos  dem, 
der  vil  regnes  som  Medlemmer  af  Kirken.  Kun  forsaavidt  han 
daglig  lever  i  Overensstemmelse  med  de  Principper,  der  til- 
hører den  store  Plan,  er  Mennesket  i  Harmoni  med  Herrens 
Værk.  Dette  er  selvindlysende,  især  fordi  det  er  Kirkens  Mis- 
sion at  bringe  Evangeliet  ud  til  alle  Mennesker  paa  Jorden; 
og  med  mindre  Kirkens  Medlemmer  er  aktive,  hvad  Mis- 
sionærarbejde  angaar,  kan  de   ikke  være  besjælede  af  den 

Aand,  der  er  ejendommelig  for  Kirken.  Uegennyttighed  skulde 
være  et  Særkende  hos  Kirkens  Medlemmer. 

Myndighed  maa  anerkendes.  De  her  nævnte  Medlemsvilkaar 
er  alle  vigtige.  Ikke  desmindre  maa  de,  der  ønsker  at  blive 
indlemmet  i  Kirken,  endvidere  anerkende  dens  fuldstændige 
Autoritet  som  en  guddommelig  Institution,  til  hvilken  Gud 
har  anbetroet  Myndigheden  til  at  handle  i  sit  Sted  med  Hen- 
syn til  alt,  hvad  der  henhorer  til  Saliggørelsens  Plan.  Uden 
denne  Autoritet  vilde  Kirken  ikke  være  af  større  Betydning 
end  en  af  Menneskene  oprettet  Institution. 

Anerkendelse  af  denne  Kirkens  Myndighed  betyder,  at  et 
hvert  Medlem  er  forpligtet  til  at  adlyde  alle  Evangeliets  Love. 
Kirkens  Love  kan  ikke  ændres  eller  specielt  afpasses  efter  sær- 
skilte Individers  Ønsker  eller  formodede  Tilbøjeligheder. 
Dette  bevises  tydelig  ved  den  historiske  Kendsgerning,  at 
Adam,  efter  at  han  var  bleven  belært  angaaende  Evangeliet 
og  havde  annammet  samme,  blev  døbt  og  modtog  Haands- 
paalæggelse  og  alle  Kirkens  Ordinancer.  Jesus,  Guds  Son,  paa- 
begyndte ligeledes  sit  officielle  Arbejde  ved  at  blive  døbt  af 
en,  der  var  i  Besiddelse  af  den  fornødne  Myndighed.  Mønstret 
er  blevet  sat  for  alle,  og  det  er  blevet  efterfulgt  i  alle  Uddelin- 
ger. —  Mennesker  paa  Vejen  til  den  højeste  Fuldkommenhed 
vil  adlyde  Indlemmelsesvilkaarene  og  blive  virksomme  i  Un- 
derstøttelsen af  Kirken  og  dens  Gerning.  (Fortsættes.) 

